
Liber,  qui  inscribitur  de  excellentibus  ducibus  exterarum  nationum,  mag- 
num  certamen  inter  eos  movit,  qui  studia  antiquitatis  amplexi  sunt,  quum  alii  eum 
operis,  quod  Cornelius  Nepos  pluribus  libris  composuisse  traditur,  partem  esse  con- 
tenderent,  alii  vitas,  quae  exstarent,  epitomen  illarum,  quas  Cornelius  Nepos  com- 
posuerat,  esse  dicerent,  alii  deiiique  Aemilium  Probum  vel  alium  quempiam  liter- 
atum  saeculo  quarto  p.  Ch.  has  ^itas  scripsisse  putarent.  Ac  si  argumenta,  quae 
attulerunt,  examinaveris,  negare  non  poteris,  magnam  dubitationem  illa  inicere, 
cuius  autoris  ille  liber  sit.  Neque  tamen  ex  omnibus  partibus  res  tractata  est. 
Quum  igitur  illas  vitas  cum  discipulis  tractans  quaedam,  quae  ad  rem  pertinerent, 
animadvertisse  mihi  viderer,  conscripsi,  quae  de  ea  re  sentiebam,  ut  tibi,  clarissime 
atque  doctissime  vir,  cui  scholarum  constitutio  per  totam  vitam  maximae  curae  erat, 
die  festo,  quo  ante  hos  quinquaginta  annos  doctorum  virorum  gregi  summo  cum  ho- 
nore  adscriptus  es,  quantulumcumque  pietatis  documentum  ex  ipsis  scholarum  sub- 
selliis  oflferrem.  — 

Argumenta,  quibus  ii,  qui  librum  de  excellentibus  ducibus  exterarum  gen- 
tium  Cornelio  Nepoti  abiudicant,  suam  sententiam  affirmare  student,  partim  extema 
sunt,  partim  ex  iis  sumta,  quae  in  libro  scripta  leguntur.  Ordiamur  igitur  ab  iis,  testi- 
moniis,  si  placet,  quae  non  ab  ipso  auctore  sumuntur,  Atque  primum  codicum,  quibus 
vitae  excellentium  ducum  continentur ,  ratio  habenda  est.  Magnum  enim  testi- 
monium  codices  perhibent,  qui  vitas  Attici  et  Catonis  Comelii  Nepotis  esse  fere 
uno  consensu  testantur,  reliquis  vitis  Aemilii  Probi  nomen  inscriptum  habent. 
Unde  factum  est,  ut  qui  de  auctore  libri  disputabant,  de  Attici  et  Catonis  vitarum 
auctore  consentirent,  de  reliquis  non  item.  Res  hoc  modo  se  habet.  In  melioribus 
codicibus  haec  est  inscriptio:  Aemilius  Probus  de  excellentibus  ducibus  exterarum 
gentium  vel  alia  quae,  quamquam  paullo  ab  illa  diflfert,  tamen  Aemilii  Probi  nomen 
servat.  Sed  mihi  cogitanti,  cuius  autoris  liber  esset,  magna  dubitatio  de  hac  in- 
scriptione  iniecta  est.  Veteres  enim  scriptores,  qui  de  Cornelii  Nepotis  opere 
mentionem  fecerunt,  eum  plures  libros  vitaram  praeclarorum  virorum  composuisse 
tradiderunt.  Ipsius  autem  prooemii,  quod  vocant,  extrema  verba  indicant,  non 
procemium  exstare  sed  finem  libri.  Quid  enim?  nonne  verba  quae  illic  leguntur :  Sed 
hic  plura  persequi  magnitudo  voluminis  prohibet,  in  fine  libri  collocari  solent,  quum 
deinceps  ad  alterum  auctor  transiturus  est.  Exempla  enumerare  longum  est  neque 
necessarium.    Nusquam  vero  prooemium  volumen  appellatur,  unde  sequitur,   hoc 

loco  non  procemiuni,  sed  extreraam  libri  partera  exstare.  Et  Bernhardius  ipse,  qui 
nuper  maxime  dubitavit,  utrum  Cornelius  Nepos  operis,  de  quo  quaerimus,  auctor 
esset  nec  ne,  praefationem,  quam  vocant,  integram  esse,  negavit.  At  alii  ita  inter- 
pretati  sunt,  ut  qui  sequeretur  liber,  illud  esse  volumen  dicerent.  Sed  id  ne 
concedamus,  quae  addita  sunt  verba,  prohibent:  tum  festinatio  ut  ea  explicem, 
quae  exorsus  sum*.  Quare  ad  propositum  veniemus  et  in  hoc  libro  exponemus  de 
vita  excellentium  imperatorum.  Nemo  enim  dicet,  quid  h  o  c  libro  expositurus  sit, 
nisi  alia  libro  praecedente  iam  exposuerit. 

Ergo  credamus  oportet,  unum  aut  plures  libros  vitarum  illustrium  vir- 
orum  praecessisse,  sed  hoc  libro  de  vita  excellentium  imperatorum  exponi. 

Quid  igitur?  si  illa  verba,  non  dubito  prima  reliquiarum  deperditi  libri  sunt, 
num  verisimile  est,  inscriptionem  illam,  quae  praeposita  est  reliquiis  integram  esse? 
Sed  de  hoc  hactenus.  lam  illud  teneamus,  etsi  optimi  codices  Aemilii  Probi  nomen 
praescriptum  habeant,  non  omnes  eandem  inscriptionem  exhibere  codices.  Cornelii 
Nepotis  nomen  praeferre  dicuntur  Vindobonensis  unus,  Harleianus  2601,  Parmensis, 
Madriteuses  duo,  Toletani  duo.  Unum  exemplar,  calamo  exaratum,  ab  Arnoldo 
Arlenio  Ferrariae  emtum  teste  Magio,  cui  eius  inspiciendi  copia  facta  est,  hunc 
titulum  praebuit:  Aemilii  Probi  de  imperatoribus  exterarum  gentium 
liber,  sed  in  clausula  subiecta  verba  haec  habet:  Completum  est  opus  Ae- 
milii  Probi  Cornelii  Nepotis. 

Accedit  quod  ista  inscriptio  ne  certam  quidem  sedem  habet.  Etenim  unus 
codex,  quem  a  Baldo  Martorello  anno  1456  scriptum  Rinckius  Mediolani  in  Am- 
brosiana  inspexit,  cum  primo  folio  titulus  exstet:  Vitae  illustrium  virorum, 
post  praefationem  interpositum  habet:  Incipit  Aemilius  Probus.  Sed  sub- 
sequuntur  Atticus ,  Cato  et  fragmentum  epistolarum  Corneliae  ad  Caium  filium, 
unde  intelligitur,  ne  post  praefationem  quidem  illam  inscriptionem  recte  se  habere, 
Quae  de  inscriptione  cogitem,  iam  exposui,  eam  magnam  suspicionem  movere, 
ne  sit  suppositicia. 

Neque  minus  suspecta  vel,  ut  dicam,  quod  sentio,  suppositicia  est  sub- 
scriptio,  quae  fini  vitae  Hannibalis  in  codice  Marciano  addita  est  his  verbis: 
Aemilii  Probi  Vitae  illustrium  imperatorum  finiunt.  Idem  codex  in- 
cipit  his  verbis:  Aemilii  Probi  vitae  plurimorum  excellentium  im- 
peratorum.  Hic  ipsa  verba  inscriptionis  et  subscriptionis  inter  se  discre- 
pantia,  quum  inscriptio  ezceUentiom  imperatorum  subscriptio  illastrilim  im- 
peratorum  praebeat.  falsarium  indicant,  ut  omittam  illud  insolitum:  vitae  finiunt. 
Etiam  in  codice  coU.  R.  signato  haec  subscriptio  vitae  Attici  subiecta  exstat : 
EmiUus  probus  de  illustribus  ducibus  exterarum  gentium  explicit; 
quo  magis  eam  certa  sede  carentem  suspectam  habeas.  Ab  reliquis  codicibus  abest 
subscriptio. 


u 

Accedit  alteram  argumentum,  idque  nifallor  gravioris  momenti,  quoapsam 
vitam  Hannibalis,  cui  et  subscriptio,  de  qua  agimus  et  carmen  de  quo  pauUo  post 
dicturi  sumus ,  Comelii  Nepotis  esse  probetur.  Diomedes  enim  grammaticus ') 
tradidit,  Nepotem  vocem  propius  dativo  casu  junxisse.  Exstat  autem  exemplum 
huius  constractionis  in  Hannibalis  vita  cap.  VDI  his  verbis:  propius  Tiberi 
quam  Thermopylis.       i^mi^    :.-*f>rm?  :■/     :■    :  t  •  •        'f;;  r   ;'^  i      'i.::         •     . 

■^  '  Venio  iam  ad  argumentum  quo  gravius  exterorum  argumentorum  nuUum 
indicaverunt,  qui  vitas  Aemilio  Probo  tribuerunt.  Exstat  enim  post  vitam  Han- 
nibalis  carmen,  quod  Aemilium  Probum  auctorem  prodere  videtur,  his  versibus: 

Vade  liber  noster,  fato  meliore  memento  t ;  ' 

Cimi  leget  haec  dominus,  te  sciat  esse  meum. 
Nec  metuas  fulvo  strictos  diademate  crines, 

Ridentes  blandum  vel  pietate  oculos. 
Communis  cunctis  hominem  sed  regna  tenere 

Se  meminit.     Vincit  hinc  magis  ille  homines. 
Ornentur  steriles  fragili  tectura  libelli; 

Theodosio  et  doctis  carmina  nuda  placent. 
Si  rogat  auctorem,  paulatim  detege  nostrum 

Tunc  domino  nomen:  me  sciat  esse  probum. 
Corpore  in  hoc  manus  est  genitoris  avique  meaque 

Felices,  dorainum  quae  meruere,  manus. 

Quod  carmen  quibus  mendis  contra  leges  versuum  pangendorum  foedatum 
sit,  Boekhius  ostendit.  In  Ephemiridis  quidam  demonstravit,  quam  male  qui  hos 
versus  panxit  Ovidii  carmina,  quae  tristia  inscribuntur,  imitatus  sit.  Quin  etiam 
Rinckius,  qui  haec  vitia  defendere  studuit,  et  extremos  duos  versus  liberarii  esse 
concessit,  nec  quidquam  certi  de  reliquis  attulit.  Accedunt  duo  argumenta  quibus 
permoti  illo  carmine  evinci  negamus,  ut  quae  praecedant  vitae  ad  Aemilium  Probum 
auctorem  referendae  sint.      -  ^  •  •  • 

Quid  enim  sibi  volunt  hl  duo  versus : 

Ornentur  steriles  fragili  tectura  libelli 
Theodosia  et  doctis  carmina  nuda  placent. 

Equidem  autorem  carmina  in  unum  corpus  collecta  imperatori  commen- 
dare  putaverim  non  vitas,  nisi  forte  voce  carminis  vitae  soluta  oratione  com- 
positae  significantur. 

Quid  igitur  ?  Vitae  Hanibalis  quam  illud  carmen  excipit  extrema  verba  sunt 
haec:  Sed  nos  tempus  est  huius*Iibri  facere  finem  et  Romanorum  explicare  im- 
peratores,  quo  facilius  collatis  utrorumque  factis,  qui  viri  praeferendi  sint,  possit 


•)  Diomedis  artis  graniinatice  lib.  I.  pag.  410  ed.  Hen.  Keil. 

iudicari.  Concluditur  igitur  liber  de  excellentibus  ducibus  exterarum  nationum  et 
transitio  fit  ad  librum  de  imperatorum  Romanorum  vita,  qui  liber  periit,  Nonne  igitar 
verisimile  est,  carmen,  quod  thesauri  carminum  primum  erat,  ad  calcem  libri  finiti 
adscriptum  esse?  Nam  poetae  Romani  carmen,  quo  eum  celebrabant,  ad  quem 
librum  mittebant,  reliquis  carminibus  praeponebant,  ut  primum  esset  carminum. 
Ad  eam  igitur  adducimur  sententiam,  ut  carmen,  quod  post  vitam  Hannibalis  ex- 
stat,  thesauri  carminum,  quae  sive  Aemilius  Probus  sive  alius  auctor  panxit, 
primum  esse  censeamus. 

Nam  ne   carminis   quidem  auctorem  fuisse  hominem,  qui  Probus  cogno- 
minaretur,  certo  confirmaverim.    Illis  enim  versibus 

Si  rogat  auctorem,  paulatim  detege  nostrum 
Tunc  domino  nomen:  me  sciat  esse  probum 

autoris  nomen  prodi  non  est  ut  credere  cogamur.  Nam  poetae  Romani  in  car- 
minibus,  quae  sua  esse  intelligi  volunt,  hanc  tenent  consuetudinem,  ut  non  nomen 
suum  versibus  admisceant,  sed  se  significent.  Quod  obscurius  Ovidius  ')  primo 
carmine  tristium  apertius  Catulus  fecit^).  Eadem  ratione  usus  auctor  huius  car- 
minis  verbis  additis  „me  sciat  esse  probum,"  nihil  prodere  videtur,  nisi  se  esse 
probum  hominem.  Quae  quum  ita  sint  librarius,  qui  nomen  adiectivum  cognomeu 
esse  stolidus  putavit,  idem  nomen  et  his  versibus  et  libro  praecedenti  addidisse 
mihi  videtur,  unde  factum  est,  ut  carmen,  quod  ex  principio  unius  libri  ad  calcem 
alterius  translatum  erat,  toti  codici  nomen  inderet.  Jam  quae  externa  sunt  ar- 
gumenta  percensuimus,  nunc  ea  videamus,  quae  in  libro  scripta  leguntur. 

Qui  librum,  quo  vita  excellentium  imperatorum  conduetur,  recensuerunt,  multis 
rebus  quae  ab  auctore  traduntur  contra  historiae  fidem  peccari  reprehenderunt. 
Neque  negari  potest,  esse  quae  auctor  aut  ex  deteriore  fonte  hauserit  aut  inunutaverit. 
Sed  qui  vituperant  auctorem,  rem  gravissimam  neglexisse  mihi  videntur,  quam  ut 
examinemus  primum  videamus  quae  ratio  studia  litterarum  promovendi  fuerit  illo 
tempore,  quo  Cornelius  Nepos  floruit,  deinde  quem  homines  aequales  finem  hi- 
storiae  esse  iudicaverint,  denique  quem  locum  et  autor  libri,  de  quo  quaerimus 
et  ipse  Cornelius  Nepos  obtinuerit. 

Atque  Cornelius  Nepos  intima  familiaritate  usus  est  et  M.  TuUii  Ciceronis 
et  Q.  Valerii  CatuUi  et  ab  utroque  magni  aestimabatur.  Sed  M.  T.  Cicero  prin- 
ceps  doctorum  virorum  fuit,  qui  in  oratione  rationem  eleganter  dicendi  seque- 
rentur.  De  quo  plura  dicere,  supersedere  possum,  postquam  Mommsenius  ^)  nuper 
vere   et  perfecte   docuit,   quem  summus  ille  Romanorum  orator  locum  obtinuerit. 


.  ')  Ovid.  trist.  I.  1,  59  et  cet. 
»)  Carmen  61,  11  et  cet. 
')  R.  G.  III.  535. 

Neque  iis ,    quae  Mominsenius ')   et  Bernhardius  ^)  de  Catullo   attulerunt ,   aliquid 
addam  necesse  est.     -    ■i-nviiu  ■■■■.  ruTii>:^-;.<  ... 

Elegantiam  orationis  ac  doctrinam,  quam  vocabant,  et  oratores  et  poetae 
illius  temporis  ita  secuti  sunt,  ut  vocabula  et  antiqua  et  insolita  reicerent  et 
doctae  cuiusdam  sapientiae  famam  captarent.  ■■■■.■< 

Sed  credamus  oportet,  alios  fuisse,  qui  ab  illo  genere  litterarum  alieni  quum 
veteres  laudarent  scriptores,  tum  priscos  poetas  admirarentur.  Nam  populus  Ro- 
manus,  qui  quidem  veterum  institutorum  veterisque  morum  integritatis  tenaxfuit, 
novum  illud  genus  litterarum  et  studiorum  ex  Graecia  allatorum  impugnabat. 
Unde  accidit  ut  essent,  qui  prisca  illa  monumenta  laudarent')  neque  deessent  qui 
de  illa  nimia  veterum  scriptorum  laude  quererentur  ♦). 

Quis  vero  dubitat,  quin  rerum  scriptores  Eomani  antiquis  temporibus  longe 
aliam  rationem  historiam  scribendi  secuti  sint,  ac  Graeci.  Nam  ut  in  annalibus  pon- 
tificum  quae  memoratu  digua  domi  militiaeque  terra  marique  gerebantur  per  singulos 
dies  notabantur ')  ita  scriptores  priscae  illius  aetatis  sine  ullis  ornamentis  monumenta 
solum  temporum  hominum  locorum  gestarumque  rerum  reliquerunt  ^).  Neque  immis- 
cebant  historiae  aliena  nisi  quae  famam  aut  reipublicae  aut  nobilissimae  cuiusque  gentis 
augerent.  Falsis  triumphis,  pluribus  consulatibus ,  generibus  etiam  falsis  et  ad 
plebem  transitionibus  cum  homines  humiliores  in  alienum  eiusdem  nominis  infun- 
derentur  genus  memoria  rerum  vitiata  est  Oi  cum  familia  ad  se  quaeque  famam 
rerum  gestarum  honorumque  fallenti  mendacio  traheret  ^).  Accedit  quod  usque  ad 
L.  Otacilium  Pilitum  neminem  nisi  honestissimum  quemque  |historiam  scripsisse  tra- 
ditum  est  °)  et  omnes  fere  auctores  historiam  earimi  rerum,  quibus  ipsi  interfuerunt, 
memoriae  prodere  solebant. 

Sed  postquam  illa  tempora  insecuta  sunt,  quibus  Herodoti,  Thucydidis,  Xe- 
iiophontis  opera  aRomanis  legebantur,  illud  genus  scribendi  non  iam  probebatur. 
Sed  nescio  quo  pacto  factum  est,  ut  finem  historiae  et  qui  historiam  scribebant, 
et  qui  eorum  libros  legebant,  parum  intelligerent.  Maxime  id  intelligemus,  quum 
ea  consideraverimus ,  quae  Quintilianus  de  historiae  ratione  cogitavit,  qui  in  iust 
or.  X.  1,  31  haec  dicit:  Historia  est  proxima  poetis  et  quodammodo  carmen 
solutum  et  scribitur  ad  narrandumnon  ad  probandum  totumque  opus  non  ad 


1)  R.  G.  m.  536. 
«)  R  L.  G.  p.  211. 
»)  Cic.  de  or.  1,  44,  195. 
*)  Hor.  ep.  II.  1,  23. 
»)  Serv.  ad  Aen.  1,  373. 
«)  Cic.  de  or.  II.  12,  53. 
')  Cic.  Brut.  16,  62. 
«)  Liv.  VIII.  40  fin. 
»)  Suet.  de  clar.  rhet.  3. 

actum  rei  pugnamque  praesentem  sed  ad  memoriam  posteritatis  et  ingenii  famam 
componitur,  ideoque  et  verbis  remotioribus  et  liberioribus  figuris  narrandi  tae- 
dium  evitat. 

Igitur  narrare,  delectare,  laudare  finem  historiae  esse  iudicavit.  Neque  aliter 
alii  sentiebant.  IUam  voluptatem  quam  ex  Herodoti  aliorumque  graecorum  histo- 
ricorum  operibus  legendis  capiebant,  non  divino  illo  ingenio,  quo  Graeci  vigebant, 
Romani  carebant,  sed  arte  rhetorica  effici  putabant.  Quare  quo  magis  arte  rhe- 
torica  auctor  quisque  excellebat,  hoc  maioribus  laudibus  eum  eflferebant.  Si- 
sennam,  qui  quam  putidus  fuerit  ex  reliquiis,  quas  Nonius  aliique  servaverunt, 
cognoscere  licet,  facile  omnes,  qui  ante  eum  fuerant  superasse  dicunt,  et,  utgra- 
vius  quoddam  afferam,  ille  Antonius  orator  Timaeum  longe  eruditissimum  et  rerum 
copia  et  sententiarum  varietate  abundantissimum  et  ipsa  compositione  verborum 
non  impolitum  magnam  eloquentiam  ad  scribendum  attulisse  dicit ')  sed  parum 
recte,  ut  auctor  mQi  Sifjovi  docet,  qui  quid  in  Timaeo  vituperandum  sit  demon- 
strat.  Deinde  illud  moneo,  quod  Cic.  de  leg.  praefatus  est  ^),  ubi  Atticus  a  Marco 
efflagitat,  ut  historiam  quoque  scriberet.  Neque  Cicero  se  efficere  posse  negat, 
ut  hoc  quoque  genere  Romani  Graecis  nihil  cedant,  sed  esse  inter  se  etQuintum 
fratrem  parvam  dissensionem ,  a  quibus  temporibus  scribendi  capiat  exordium. 
Quintum  enim  ab  ultimis  censere  repetendum  esse  quoniam  illa  sic  scripta  sint, 
utne  legantur  quidem,  se  autem  aequalem  aetatis  suae  memoriam  deposcere, 
ut  ea  complectantur  quibus  ipse  interfuerit.  Recte  ille  quidem  excusat,  si  historia 
praeceptis  artis  rhetoricae  continetur.  Sic  certe  nemo  Cicerone  aptior  erat,  qui 
arte  rhetorica  ornaret  historiam;  idem  stolida  excusatione  usus  est,  si  verum 
historiae  finem  spectamus.  Et  ea  fuit  vis  artis  rhetoricae,  ut,  si  quis,  ut  ei 
satisfaceret ,  temporum  rationem  turbavisset,  excusationem  haberet^).  Accedit 
illud,.  Quamquam  nullus  rerum  scriptorum  Thucydidis  vim  in  historia  scri- 
benda  assequebatur,  nemo  tamen  eorum  qui  artem  rhetoricam  profitebantur  se 
Thucydidem  imitari  non  dicebat,  unde  magis  etiam  apparet,  quam  non  intellexerint 
Romani  facultatem  in  Graecis  bistoricis  natura  insitam  non  exercitatione  paratam 
esse.  Denique  ars  rhetorica  illis  temporibus  summa  erat  disciplina,  qua  omnia 
effici  et  perpoliri  posse  putabant. 

Restat  ut  dicamus,  quem  locum  Cornelius  Nepos  inter  doctos  homines  suae 
aetatis  obtinuerit,  et  qua  ratione  vitae,  quarum  de  auctore  disputamus,  compositae  sint. 

Atque  vitam  et  opera  Cornelii  Nepotis  perscrutantes  duo  vestigia  reperimus, 
quibus  docemur  eum  illorum  fuisse,  qui  docti  cognominabantur.  CatuUus  eum  laudat 
his  versibus: 


1)  Cic.  de  or.  II.  14,  58. 
»)  Cic.  de  leg.  I.  2. 
3)  Gellius  15,  28. 


ausus  es  unus  Italorum 
Omne  aevum  tribus  explicare  chartis, 
Doctis  Juppiter  et  laboriosis; 

et  Nepos  ipse  illam  doctrinam  efflagitat,  qui  iudicat  in  Catonis  originibus  multam 
industriam  et  diligentiam  comparuisse  nuUam  doctrinam.  Qua  ratione  Nepos 
vitam  illustrium  virorum  composuerit,  nuUus  Gramaticorum,  qui  exstant,  memoriae 
prodidit.  Sed  Gellius  ')  tradidit  Cornelium  Nepotem  errasse,  cum  in  librorum  primo, 
quos  de  vita  Ciceronis  componeret,  Ciceronem  tres  et  viginti  annos  natiun  primum 
causam  iudicii  publici  'egisse  Sextumque  Roscium  parricidii  reum  defendisse  scri- 
beret.  Et  defendit  eum  hoc  pacto :  Magnus  . . .  Nepotis  . . .  error  est,  nisi  quis  vult 
in  animum  inducere,  Nepotem  studio  amoris  et  amicitiae  adductum 
amplificandae  admirationis  gratia  quadriennium  suppressisse,  ut 
M.  Cicero  orationem  florentissimam  dixisse  pro  Roscio  admodum 
adolescens  videretur.  Quid  igitur?  nonne  hoc  loco  Gellius  dicit,  se  putare 
Comelium  Nepotem  consulto  Ciceronis  aetatem  minuisse  ut  gloriam  augeret? 
Neque  vero  credibile  est,  eum,  cum  Cornelii  Nepotis  opera  integra  ad  manus  haberet, 
hanc  suspicionem  moturum  fuisse,  nisi  pluribus  locis  veritatem  laudis  augendae 
causa  depravatam  invenisset.  At  eadem  ratione  auctor  vitae  excellentium  impera- 
torum  exterarum  gentium  usus  est,  quisquis  fuit.  Ex  praeceptis  generis  demon- 
strativi  elegit  et  de  quibus  Imperatoribus  et  quae  de  singulis  scripturus  esset. 

Ac  ut  prius  demonstrem  ex  praeceptis  artis  rhetoricae  autorem  elegisse,  de 
quibus  ducibus  scriberet,  ex  reliquiis  praefationis,  quam  vocant,  certum  est,  vijtas  ad 
Atticum  missas  esse ;  qua  de  causa  Atticus  vice  eorum  qui  audiant  fungitur.  Quid 
mirum  igitur,  quod  auctor  eos  laudat,  qui  Attico  grati  erant,  eos  aut  omittit  aut  vitu- 
perat,  quos  illi  ofifensioni  esse  putabat?  Nam  T.  Pomponium  Atticum  Atheniensibus, 
qui  ei  omnes  honores,  quos  poterant,  habebant,  inter  Graecos  maxime  favisse  certum  est. 
Praeter  ceteros  igitur  auctor  noster  claros  illos  Athenienses  imperatores  elegit  et 
laudibus  ornavit.  Neque  cuiquam  horum  aliquid  opprobrio  vertit,  nisi  Phocioni, 
quod  eius  consilio  Demosthenes  cum  ceteris,  qui  bene  de  republica  meriti  existi- 
mabantur,  populiscito  in  exilium  erant  expulsi;  quod  fecisse  postea  Athenienses 
poenituit.  Lacedemoniorum  contra,  qui  Atheniensibus  adversabantur,  tres  selegit, 
ex  quibus  Lysander,  qui  Athenas  oppugnaverat ,  inique  vituperatur.  Qui  duces 
Graecorum  praeterea  recensentur ,-  aut  quodammodo  coniuncti  erant  Athenien- 
sibus  aut  certe  non  infesti.  Quis  igitur  non  videt,  auctorem,  qui  ad  Atticum  librum 
mittebat,  Athenienses  maxime  laudasse.  Neque  tamen  id  unum  spectavit,  ut  eli- 
geret,  qui  grati  essent  Attico.  Nemo  enim  vitiis  caret,  quod  impedimento  fuit  ei, 
qui  de  illustribus  ducibus  sCribebat.  Igitur alia  omittebat alia leviter  immutabat, 
quo  maioribus  laudibus  duces  efferret.  Id  quidem  admonuisse  satis  est ;  unusquisque 
enim  iam  facile  intelliget,  auctorem  vitae  excellentium  ducum  exterarum  gentium 


*)  Gell.  noct.  Att.  15,  28. 

ex  praeceptis  artis  rhetoricae  de  genere  demonstrativo  ea,  qu.ae  reliqui  scriptores 
aliter  referebant  aut  omisisse  aut  immutasse.  Sed  ut  indicamus,  qua  ratione  id 
factum  csse  existimemus,  sumamus  unius  alicuius  imperatoris  vitam  et  singula 
disquiramus. 

Atque  de  genere  Themistoclis  Herodotus  nihil  tradidit  nisi  quod,  eum  Neocli 
filium  appellatum  esse  retulit.  Quae  reliqui  scriptores  meraoriae  prodiderint, 
initio  vitae  Themistoclis,  quam  Phitarchus  scripsit,  coUecta  legimus,  ubi  Themisto- 
clem  patre  Neocle  non  admodum  illustri  viro,  matre  Abrotano  sive  Euterpe,  ig- 
nobili  muliere,  usum  esse  docemur,  quae  aut  Thracia  aut  Halicarnasso  aut 
alia  Cariae  urbe  oriunda  fuit.  Auctor  libri  de  quo  quaerimus  finxit  patrem  The- 
mistoclis  Neoclem  generosum  fuisse ;  eum  uxorem  Halicarnasiam  civem 
duxisse,  ex  qua  natum  esse  Themistoclem.  Ecce,  qua  subtili  ratione  elegerit, 
matrem  neque  Thressam  nominans,  ne  ignobilitatem  proderet  neque  Caricam,  ne 
illa  tqCu  xujina  xdxtcta  subaudires.  Deinde  illam  fabulam  narrat  Themistoclem  ex- 
haereditatum  esse ,  ut  consilia  primum  deinde  acta  postea  eventus  declarentur '). 
Neque  putaveris  vitia  illa  ineuntis  aetatis  Themistocli  apud  Romanos  dedecori 
fuisse,  nani  ipsi  clarissimi  Romanorum  komines  luxu  perdebant  adolescentiam;  sed 
postea  sive  casu  sive  meliore  natura  incitati  virtutis  via  grassabantur  ad  aeternam 
gloriam  ^).  Et  id  ipsum  auctor  vitae  Themistocli  magnae  laudi  fore  putavisse  mihi 
videtur,  cum  cognosceretur ,  quem  opthnus  quisque  Romanorum  vitae  cursum  te- 
neret,  eundem  illum  secutum  esse.  Tum  ^uae  laudabilia  apud  Thucydidem  de 
Themistocle  leguntur,  noster  quoque  auctor  tradidit.  Inde  quae  sequuntur,  The- 
mistoclem  Atheniensibus  persuasisse,  ut  ea  pecunia,  quae  quotannis  civibus  distri- 
buebatur,  classis  centum  navium  aedificaretur,  etiam  a  Plutarcho  et  aliis  tradita 
sunt.  Sed  auctor  noster  nonAeginetis  bellum  illatum  esse  ab  Atheniensibus  me- 
moriae  prodidit  sed  Corcyraeos  et  maritimos  praedones  a  Themistocle  victos  esse  adicit 
augendae  gloriae  causa,  credo,  quia  Corcyraei  illo  tempore  plurimum  inter  Graecos 
mari  valebant,  et  magno  illi  Pompeio  simillimus  videbatur  is,  qui  maritimos  praedones 
consectando  mare  tutum  reddidisset.  Idem  scripsit,  ut  Themistocles  magis  illustra- 
retur,  eum  solum  oraculum  ita  interpretatum  esse,  ut  a  deo  naves  significari  murum 
ligneum  diceret.  Tum  pugnam  illam  singularem  apud  Thermopylas  paucissimis 
verbis  ita  narravit,  ut  Themistoclis  prudentia  magis  etiam  eluceret.  Sequuntur  quae 
apud  Artemisium  gesta  sunt.  Hic  quum  Themistocles  niinus  generosum  se  prae- 
stitisset,  qui  quidem,  si  Herodoto^)  fidem  habemus  pecunia  corruptus  Eurybiadi 
lucellum  partito  persuasit  ne  classem  reduceret,  autor  noster  non  uno  modo  artem 
rhetoricam  secutus  est,  quae  non  modo,  quod  obsit,  sed  etiam  id  quod  neque 
obsit  neque  prosit  satius  esse  praeterire  docet.    Victoriam  vero  illam  apud  Sala- 


1)  Cic.  de  or.  II.  15,  63. 
»)  Val.  Max.  VI.  9—11. 
»)  Her.  VIII.  4 

minem  totam  Themistocli  tribuit.  Neque  enim  Mnesephili  mentionem  fecit,  qui 
primus  suasit  Themistocli,  ut  Graecos  arte  aliqua  retineret  et  Eurybiadis  laudem 
minuit,  ut  magis  essent  illustria  facta  Themistocli.  Quo  consilio  Themistocles 
Xerxem  commoverit,  ut  iniquissimo  sibi  contra  Graecis  opportunissimo  loco  confli- 
geret,  deinde  qua  arte  eundem  adegerit,  ut  victus  in  Asiam  reverteretur,  )auctor  narrat ; 
illud  praeterit,  quod  Herodotus  tradidit,  Themistoclem  eundem  Athenienses  adhor- 
tatum  esse,  ut  in  Hellespontum  navigarent  et  pontem,  quem  Xerxes  in  eo  fecerat, 
rescinderent.  Id  quoque  omittit,  illum  eo  animo  ad  Xerxem  nuntium  misisse,  ut, 
si  quid  adversi  ipsi  in  patria  accidisset,  apud  Persas  refugium  haberet.')  Quae 
quum  ita  sint,  nemini  dubium  esse  debet,  quin  auctor  noster,  quae  res  a  bello 
gestae  Themistocli  laudi  non  erant,  partim  omiserit,  partimmutaverit;  neque  alium 
finem  in  eius  reliquis  vitae  rationibus  exponendis  secutus  esse  videtur. 

Atque  primum  quidem  eum  cententiones,  quae  Themistocli  cum  Aristide 
erant,  omisisse  videmus,  non  quo  non  noverit,  nam  in  Aristidis  vita  earum  men- 
tionem  facit,  sed  quod  nemo  eum  laude  dignum  putaverit,  qui  ut  civis,  quem  adeo 
abstinentia  eminuisse  legimus,  ut  cognomine  iustus  appellatus  sit,  testularum  suf- 
fragio  e  patria  eiceretur,  maxime  egit.  Deinde  quod  Themistoclem  Aiheniensibus 
auctorem  fuisse,  ut  triplicem  portum  Piraeeum  constituerent  moenibusque  circum- 
darent,  eundemque  suo  periculo  murum  Athenarum  restituisse  commemorat,  veri- 
tatem  sequitur.  Quod  deinceps  de  exilio  Themistoclis  tradit,  Thucydide  ille  quidem 
autore  utitur,  rem  tamen  ita  adumbrat,  ut  dubium  videri  possit,  utrum  iure  an 
iniuria  proditionis  damnatus  sit.  Contra  Plutarchus^)  epistolas  et  litteras  repertas 
esse  tradidit,  quae  suspicionem  moverent,  Themistoclem  non  minus  quam  Pausaniam 
cum  rege  Persarum  fecisse. 

Tum  inimicitiarum,  quas  Themistocles  cum  Admeto  exercuerat')  mentio  facta 
non  est;  quid?  ne  illud  quidem  cemmemoratur,  quibus  minis  nautam,  in  cuius  navem 
oumibus  ignotus  escenderat,  ut  Ephesum  navigaret,  coegerit*.)  Etiam  Themistoclis 
epistolam,  quam  inseruit,  auctor  quamquam  e  Thucydide  sumsisse  dicit,  tamen 
paullulum  mutavit.  Verba  enim  patriamque  meam  defendere  adiecit  et  quod  Thu- 
cydides  epistolae  intexuit,  ipsius  epistolae  verbis  immiscuit  fraudis  illius  comme- 
moratione  iterum  omissa,  nec  non  extrema  verba  ita  immutavit,  ut  Themistoclem 
scribentem  faceret,  se  Ailaxerxis  amicitiam  petere,  cum  ex  Thucydide  compertum 
habeamus  illum  se  propter  coniunctionem  quam  cum  Xerxe  haberet  e  cuncta  Graecia 
esse  exagitatum  scripsisse.  Neque  praetereundum  esse  mihi  videtur,  alia  tradere 
Plutarchum  5) ,   qui  quod  evitasse  noster  auctor  Cononi  laudi  vertit^),  id  The- 


1)  Her,  Vm,  109. 

«)  Plut.  Them.  c.  23. 

')  Plut.  1.  1.  24. 

«)  Thuc.  I,  137;  Plut.  1.  1.  25. 

»)  Plut.  1.  1.  c.  27. 

•)  Don.  c.  3,  4. 

mistoclem  patrio  more  neglecto  fecisse  narrat.  Quare  auctor  noster  non  eam 
ob  causam  Thucydidem  secutus  esse  videtur,  quod  aetate  proximus  fuerit  de  iis, 
qui  illorum  temporum  historiam  reliquerunt,  sed  quod  ea  narravit,  quae  Themistocli 
laudi  verti  poterant.  Eadem  ratione  de  morte  Themistoclis  ea  elegit,  quae  of- 
fensionem  non  habebant. 

His  igitur  expositis,  qua  ratione  vitae  excellentium  ducum  compositae  sint, 
intellectum  puto.  Quare  cum  Gellius  Cornelium  Nepotem  amplificandae  admira- 
tionis  gratia  vera  suppressisse  tradiderit,  neque  aliam  legem  auctorem  vitarum  ex- 
cellentium  ducum  secutum  esse  videamus,  librum,  de  quo  quaerimus  eadem  ratione 
compositum  esse,  qua  Cornelius  Nepos  in  vita  Ciceronis  scribenda  usus  sit,  con- 
cedamus  necesse  est.  Demonstravimus  igitur  nec  inscriptione  nec  subscriptione 
evinci,  ut  librum  de  vita  excellentium  ducum  exterarum  gentium  Aemilii  Probi  esse 
credamus,  nec  carmen,  quod  ad  calcem  vitae  Hannibalis  adiectum  est  ad  librum, 
de  quo  quaerimus  pertinere ;  deinde  id  comprobare  ausi  sumus,  compositionem  libri 
nec  ab  litterarum  studiis,  qualia  saeculo  prinjo  a.  Ch.  exercebantur,  nec  ab  ratione 
historiam  scribendi  Cornelii  Nepotis  alienam  esse.  Haec  habui,  quae  de  libro  qui 
inscribitur  vita  excellentium  ducum  exterarum 'gentium  dicerem,  disputatione,  qua 
ratione  loquendi  Cornelius  Nepos  usus  sit,  in  aliud  tempus  dilata. 

